钦定古今图书集成/历象汇编/庶征典/第162卷 > 《管窥辑要》 > 北齐
## 钦定古今图书集成/历象汇编/庶征典/第162卷 > 《管窥辑要》 > 北齐

### 武成帝河清四年有神见于后园

按《北史齐武成帝本纪》，“河清四年，有神见于后园万
寿堂前山穴中。其体壮大，不辨其面，两齿绝白，长出
于唇。帝直宿嫔御已下七百人咸见焉。帝又梦之。四
月传位于皇太子，使内参乘子尚乘驿送诏书于邺。
子尚出晋阳城，见人骑随后，忽失之。尚未至邺，而其
言已布矣。”

### 后主武平四年坛壝有车辙迹

按：《北史齐后主本纪》：“武平四年夏四月癸丑，祈皇祠
坛，壝蕝之内，忽有车轨之辙，案验旁无人迹，不知车
所从来。乙卯，诏以为大庆，班告天下。”